ভাবনা পানি

ভাবনা পানি (জন্ম: ৬ জুলাই ১৯৮৫) একজন ভারতীয় অভিনেত্রী, মডেল এবং নৃত্যশিল্পী। তিনি ধ্রুপদী নৃত্যধারা ওড়িশি এবং কত্থক - এর প্রশিক্ষণপ্রাপ্ত। পাশাপাশি তিনি ব্যালে এবং সমসাময়িক আধুনিক নৃত্যেও প্রশিক্ষিত। ২০০১ সালে মুক্তিপ্রাপ্ত তেরে লিয়ে চলচ্চিত্রের মাধ্যমে তিনি অভিনয় জগতে প্রবেশ করেন।

 কর্মজীবন 
ভাবনা পানি ১৯৮৫ সালের ৬ জুলাই জন্মগ্রহণ করেন। তিনি মুম্বাইয়ে বড় হয়ে ওঠেন। ভাবনা বিজ্ঞাপন নির্মাতা উদয় শঙ্কর পানির মেয়ে। তার এক ছোট বোন আছে যার নাম দেবনা পানি আছে। দেবনা একজন ফ্যাশন ডিজাইনার এবং অভিনেত্রী। ভাবনা মুম্বাইয়ের মিঠিবাই কলেজ থেকে মনোবিজ্ঞান এবং দর্শনে বি এ ডিগ্রি অর্জন করেন।

ভাবনা কেলুচরণ মহাপাত্র এবং বিরজু মহারাজের কাছ থেকে ওড়িশি এবং কত্থক নৃত্যের প্রশিক্ষণ নিয়েছেন। তিনি টেরেন্স লুইস কনটেম্পোরারি নৃত্য প্রতিষ্ঠান থেকে সমসাময়িক জ্যাজ এবং ব্যালে নৃত্য শিখেছেন।

১৬ বছর বয়সে ভাবনা তার প্রথম বলিউড ছবি তেরে লিয়ে-তে অভিনয় করেন।  তারপর তিনি পুরী জগন্নাধ পরিচালিত কন্নড় চলচ্চিত্র যুবরাজা (২০০১), আর. শ্রীনিবাস পরিচালিত তেলুগু চলচ্চিত্র নিনু চুড়াকা নেনুন্দালেনু (২০০২) এবং প্রিয়দর্শনের মালায়ালাম কৌতুকমুখী চলচ্চিত্র ভেট্টাম -এ অভিনয় করেছেন। ভেট্টাম ছবিতে বীণা চরিত্রে অভিনয়ের জন্য তিনি মালয়েলী দর্শকদের কাছ থেকে প্রস্ংশা লাভ করেন। ভাবনা জানিয়েছেন যে তিনি আরও প্রেম ও কৌতুকমুখী ছবি করতে আগ্রহী।

ভাবনা দশ বছরেরও বেশি সময় ধরে সাহারা ইন্ডিয়ার প্রযোজনায় নির্মিত ভারতী অনুষ্ঠানে প্রধান নৃত্যশিল্পী হিসেবে অভিনয় করে আসছেন। তিনি সো মেনি সক্স  ছবিতে তার অভিনয়ের জন্য সেরা সহ-অভিনেত্রী হিসেবে মাহিন্দ্রা এক্সেলেন্স ইন থিয়েটার পুরস্কার জিতেছেন।

 চলচ্চিত্র তালিকা 
বছর  চলচ্চিত্র  ভূমিকা  ভাষা  নোট  ২০০১  তেরে লিয়ে  পিয়া আনন্দ / পিয়া বসে  হিন্দি  প্রথম চলচ্চিত্র  যুবরাজা  জনাকি  কন্নড়    লাভ ম্যারেজ  শোভা  তামিল    ২০০২  নিনাগোস্কারা  অপূর্বা  কন্নড়    দিল ভিল পিয়ার ভিয়ার  রচনা  হিন্দি    নিনু চূডাকা নেনুন্দালেনু  কাবেরী  তেলুগু    ২০০৪  ভেট্টাম  বীণা  মালয়ালম    ২০০৫  গিলি গিলি আট্টা  টিচার দিদি  হিন্দি    ২০০৯  ফাস্ট ফরোয়ার্ড  ঝিল  হিন্দি    ২০১২  তেজ  রাধিকা  হিন্দি    ২০১৩  দ্য গ্রেভইয়ার্ড শিফট    হিন্দি    ২০১৪  আমায়ুম মুয়ালুম  নৃত্যশিল্পী  মালয়ালম  কানাকোম্বিলে গানের দৃশ্যে বিশেষ উপস্থিতি ২০১৫  হাওয়াইজাদা  রানি  হিন্দি    ২০১৭  দ্য বিগ ফ্যাট সিটি  অনু  হিন্দি    ২০১৮  ফ্রড সাইয়াঁ  চন্দা  হিন্দি    ২০১৯  স্পেস মামস  ডঃ শান্তি শ্রীবাস্তব  হিন্দি    ২০২৫  ম্যাডাম ড্রাইভার  হাসানের স্ত্রী  হিন্দি    ২০২৬  ভূত বাংলা    হিন্দি  

 তথ্যসূত্র 

বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী